PROCES VERBAL
Nr. 26 din 06.09.2016
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți
membrii Consiliului de Observatori: DELEU Doina, GUREZ Lilia, GROZAVU Petru, CĂLUGĂRU Larisa, NISTOR Stela, ȚAPEȘ Vitalie, 
VASILACHE Ludmila, SPĂTARU Nicolae, ȚURCAN Marina

Au fost prezenți:
Olga Bordeianu – Președinte al IPNA Compania ”Teleradio-Moldova”;
Mircea Surdu – Director al postului public de televiziune ”Moldova 1”și ”Moldova 2” ;
Veaceslav Georghișenco –  Director al postului ”Radio Moldova”;
Petru Sinica - șef serviciu resurse umane
Blanaru Galina – director financiar.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 7 membri CO din cei 9, deoarece dna Marina Ţurcan şi dnul Grozavu a anunţat că întârzie; respectiv a propus începerea şedinţei CO. 
S-a votat începerea şedinţei, ora 15:45: „PRO” – 7 voturi  (D. Deleu; N.Spătaru, L.Gurez; V. Țapeș; L. Vasilache; L. Călugăru; S. Nistor).

Preşedintele Consiliului de Observatori al IPNA Compania „Teleradio-Moldova” a supus votului Ordinea de zi publicată pe web, întrebând dacă sunt propuneri pentru modificarea ei. Dnul Țapeș a propus pe final Diverse pentru a discuta adoptarea Declarației privind politica editorială a IPNA Compania „Teleradio-Moldova” în alegerile prezidențiale din 30 octombrie 2016.
S-a votat Ordinea de zi cu următoarele subiecte:
1. Executarea Hotărârii CO Nr. 77 din 05.08.2016.
2. Aprobarea modificării planului financiar pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
3. Raportul serviciul resurse umane.
4. Diverse.
S-a votat: 
„PRO” – „PRO” – 7 voturi  (D. Deleu; N.Spătaru, L.Gurez; V. Țapeș; L. Vasilache; L. Călugăru; S. Nistor).

Subiectul nr. 1 - Executarea Hotărârii CO Nr. 77 din 05.08.2016.
Marina Țurcan a intrat în ședință la ora 16:10.
Dl P.Grozavu a intrat în ședință la ora 16:15.
Președintele Consiliului de Observatori al IPNA Compania ”Teleradio-Moldova” a oferit cuvânt raportorului acestui subiect. 
Dra Cojocaru a prezentat o Nota informativă în formă de tabel în care au fost prezentate toate modificările de content efectuale pe web. Inclusiv a menționat că este creat un grup de lucru care monitorizează pagina web și care inclusiv va veni cu propuneri de concept separat pentru 3 pagini web.

Dna L.Călugăru, dna Vasilache și dna Gurez au exprimat nemulțumirea de faptul că pagina web nu este folosita la maximum, deoarece Internetul este foarte popular si folosirea rațională și eficientă a portalului ar putea aduce venituri considerabile. În același timp s-a notat faptul că nu există vreo știre la acest compartiment.
Dna Gurez a solicitat ca la subiectul care se va discuta pe 29.09.2016 ”Strategia IPNA Compania „Teleradio-Moldova” în alegerile prezidenţiale din 30 octombrie 2016” să fie inclusă pagina web, adică folosirea ei, dar și la finalul alegerilor prezidențiale să fie efectuat un raport de venituri obținute de pe web.
Preşedintele CO a totalizat propunerile și a supus votului:
1. Se ia act de Nota informativă prezentată departamentului Multimedia care atestă executarea pct. 1 din Hotărârea CO nr. 77 din 05.08.2016 (se anexează).
2.  Președintele IPNA Compania „Teleradio-Moldova” la prezentarea subiectului ”Strategia IPNA Compania „Teleradio-Moldova” în alegerile prezidenţiale din 30 octombrie 2016” va include utilizarea paginii web www.trm.md.
3. La finele alegerilor prezidențiale din 30 octombrie 2016, Președintele IPNA Compania „Teleradio-Moldova” va prezenta un raport care să conțină veniturile acumulate din utilizarea paginii web a Companiei www.trm.md .
4. Prezenta hotărâre intră în vigoare la data adoptării.
S-a votat: 
„PRO” – 9 voturi  (D. Deleu; N.Spătaru; P.Grozavu; L.Gurez; V. Țapeș; L. Vasilache;  M.Țurcan;  L. Călugăru; S.Nistor)

Subiectul nr. 2 - Aprobarea modificării planului financiar pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
Dna Blanaru a prezentat modificarea propusă. Nota informativă se anexează.

Notă privind modificarea planului financiar pentru anul 2016. Subvenţii bugetare
Rectificarea planului financiar este impusă de necesitatea ajustării acestuia la subvenţiile alocate de la bugetul de stat pentru anul 2016. 
Conform Legii Bugetului de stat aprobată la data de 01.07.16 şi publicată în Monitorul Oficial la data de 26 iulie 2016, Companiei i-au fost alocate subvenţii bugetare suplimentare, iar suma totală a alocațiilor financiare constituie sumă de 90698,6 mii lei faţă de 83354,6 mii lei la etapa de elaborare a proiectului de buget sau cu 7344,00 mii lei mai mult. 
Mijloacele financiare în sumă de 7344,0 mii lei se propun a fi direcţionate pentru acoperirea  următoarelor cheltuieli:
810,8 mii lei - energie electrică;
3131,8 mii lei - serviciile I.S.”Radiocomunicaţii” (articol „servicii de locaţiune”);
115,4 mii lei - servicii de pază;
2086,0 mii lei - achitarea serviciilor Uniunii Europene de Radioteleviziune;
1200,0 mii lei - serviciile de distribuţie multicanal a Jocurilor Olimpice. 
Reieşind din schimbările parvenite, ajustarea planului financiar pe compartimentul venituri comerciale este necesar în legătură cu economiile formate la unele articole de cheltuieli şi transferarea altor articole de cheltuieli la compartimentul subvenţii bugetare.

Mijloace proprii ale Companiei (acumulate din venituri comerciale)
Se propun  următoarele modificări ale articolelor de cheltuieli din veniturile comerciale.
1. Se majorează cheltuielile pentru articolele:
- „energia electrică” cu 9,0 mii lei pentru cheltuielile pensiunii „Unda”;
	- „servicii locaţiune” cu 1484,4 mii lei pentru transmiterea canalului Moldova 1 în format MPEGSD în sistemul digital terestru de televiziune (Multiplexul naţional A) - 893,0 mii lei, arenda echipamentului, efecte speciale precum şi costul rochiei de gală pentru Eurovision – 562,5 mii lei, arenda echipamentului pentru Jocurile Olimpice – 28,9 mii lei;
- „servicii de transport” – cu 1,7 mii lei destinate procurării abonamentelor de transport personalului de creaţie;
	- „servicii de reparaţii curente” – lucrări de reparaţie la faţada Casei Radio - 207,5 mii lei;
	- „servicii editoriale” – cu 1,9 mii lei pentru procurarea formularelor contabile elaborate de Inspectoratul Fiscal;
	- „servicii neatribuite altor alineate” – cu 77,3 mii lei pentru asigurarea cu fani Eurovision-2016, procurarea produselor cosmetice, publicarea materialelor publicitare în reviste şi ziare, asigurarea transportului Companiei, servicii spălătorie auto, servicii de vulcanizare;
	- „alte cheltuieli curente” – cu 36,3 mii lei pentru recalcularea taxei în mărime de 1% în fondul Consiliului Coordonator al Audiovizualului şi introducerea taxei pentru folosirea drumurilor;
	- „procurarea maşinilor şi utilajelor” – cu 240,4 mii lei pentru procurarea storage-lui pentru departamentul multimedia, 3 condiţionere pentru înlocuirea celor defectate la Radio şi Televiziune;
	- „procurarea activelor nemateriale” – cu 135,5 mii lei în legătură cu majorarea cheltuielilor pentru achiziţionarea drepturilor de difuzare a filmelor de diferit gen;
	- „procurarea pieselor de schimb” – cu 87,6 mii lei pentru servere şi tehnica de calcul, acumulatoarelor pentru UPS, piese de schimb auto;
	- „procurarea produselor alimentare” – cu 3,5 mii lei, consumabile pentru concursul „Eurovision 2016”;
	- „materiale de construcţie” – cu 98,4 mii lei;
	Modificările nominalizate anterior se preconizează a fi efectuate din contul economiilor formate pe diverse articole de cheltuieli ale planului financiar ale căror sursă de finanțare servesc veniturile comerciale. Efectul economic de diminuare a cheltuielilor planificate a fost înregistrat pe următoarele articole de cheltuieli ale planului financiar:
- „cheltuieli de personal” – cu 376,5 mii lei în rezultatul micşorării fondului de onorariu pentru canalul Radio Moldova Tineret;
- „apa şi canalizare” – cu 61,9 mii lei, datorită măsurilor întreprinse în scopul diminuării consumului de apă;
- „servicii informaţionale” – cu 103,3 mii lei în legătură cu preluarea serviciului de mentenanţă a csm/site-lui www.trm.md de către salariaţii Companiei;
- „servicii de telecomunicaţii” – cu 84,8 mii lei în rezultatul revizuirii sub aspectul micşorării costurilor abonamentelor pentru telefonia fixă şi mobilă, serviciului Roaming, cheltuielilor pentru convorbirile telefonice, cheltuielilor poştale, servicii de radiodifuziune prin fir (posturi de radio);
- „deplasări în interiorul ţării” – cu 25,4 mii lei datorită economiei mijloacelor financiare înregistrate în primul semestrului al anului curent;
[bookmark: _GoBack]- „servicii bancare” – cu 30,3 mii lei, datorită implementării serviciilor internet banking şi eliminarea comisionului pentru dispoziţiile de plată de către trezoreria Teritorială Chişinău.  
- „cotizaţii în organizaţiile internaţionale” – cu 1441,9 mii lei în legătură cu alocarea mijloacelor financiare din bugetul de stat, care iniţial au fost planificate să fie achitate din veniturile proprii;
- „procurarea combustibilului, carburanţilor şi lubrifianţilor” -  cu 240,2 mii lei în rezultatul reducerii distanţei parcurse pentru prima jumătate a anului curent şi micşorării preţurilor la combustibil;
- „procurarea materialelor de uz gospodăresc şi rechizitelor de birou” – cu 19,2 mii lei din contul micşorării cheltuielilor pentru achiziţionarea materialelor pentru serviciile tehnice ale Televiziunii. 
	 
Membrii CO au formulat mai multe întrebări  care să explice formarea sumelor indicate în anexe.
Președintele CO a propus de a vota următoarele:
1. Se aprobă modificarea Planului financiar pentru 2016 al IPNA Compania „Teleradio-Moldova”.
2. Anexa „Propunerea de modificare a Planului financiar pentru 2016 al IPNA Compania „Teleradio-Moldova” este parte integrantă a prezentei hotărâri.
3. Președintele IPNA Compania ”Teleradio-Moldova” va iniția în termen de 30 de zile Proiectul Caietului de sarcini al IPNA Compania ”Teleradio-Moldova” pentru anul 2017.
4. Prezenta hotărâre intră în vigoare la data adoptării.
S-a votat: „PRO” – 4 voturi  (D. Deleu; N.Spătaru; L.Vasilache;  M.Țurcan).
”CONTRA” - 5 voturi (P.Grozavu, L.Gurez; Țapeș; L.Călugăru; S. Nistor)
Hotărârea nu a fost adoptată.

Dna Vasilache a propus ca fiecare dintre membri CO care au votat împotrivă sa își exprime poziția, argumentând de ce au luat așa o atitudine.
Dnul Grozavu a răspuns că a votat ”contra” deoarece consideră cifrele neargumentate și ar dori ca să fie probate cu acte justificative serviciile de transport și cele de reparație.
Dna Călugăru a menționat că susține aceeași poziție și dorește ca sa-i fie explicate cu documente probatorii suma de 207,5 mii lei pentru reparația fațadei Casei Radio, formarea cifrei pentru apă și canalizare, dar și energia electrică, deoarece ii par a fi neargumentate.
Ceilalți colegi care au votat contra au susținut această poziție și au cerut să fie votat ca subiectul să fie examinat în ședința din 29.09.2016, la care se vor aduce documentele justificative respective.

Președintele CO a totalizat cerințele membrilor CO și le-a supus votului:
1. Președintele IPNA Compania ”Teleradio-Moldova” va prezenta în ședința CO din 29.09.2016 repetat subiectul modificarea Planului financiar pentru 2016 al IPNA Compania „Teleradio-Moldova”, cu argumentarea prin documente justificative probatorii a rubricilor:
a) servicii de transport – 1,7mii lei;
b) servicii de reparaţii curente – 207,5 mii lei
c) apa și canalizare – 9,0 mii lei
d) energia electrică –  -61,6 mii lei
S-a votat: 
„PRO” – 9 voturi  (D. Deleu; N.Spătaru; P.Grozavu; L.Gurez; V. Țapeș; L. Vasilache;  M.Țurcan;  L. Călugăru; S.Nistor)

Subiectul nr. 3 Raportul serviciul resurse umane
Preşedintele Consiliului de Observatori al IPNA Compania „Teleradio-Moldova” a întrebat președintele IPNA Compania „Teleradio-Moldova” cine va prezenta raportul și i-a oferit cuvânt. 
Dnul Sinica a prezentat informația în tabel, precum s-a cerut prin Procesul verbal nr. 23 din 29.08.2016: Raport serviciul resurse umane, în tabel (nr. total de salariați, din ei nr. total de femei, nr, total de bărbați, nr. total pensionați, nr. total până la vârsta de 25 de ani, nr. total până la vârsta de 35 de ani, nr. total până la vârsta de 50 de ani, nr. total până la vârsta de 60 de ani, nr. total până la vârsta de 70 de ani, separat pe Radiodifuziune si Televiziune)
Dna Călugăru s-a arătat nemulțumită de faptul că verbal, în ședința din 02 septembrie 2016 a precizat că dorește ca aceste cifre să fie reflectate per subdiviziune, pentru a efectua o analiză a resurselor umane în cadrul Companiei. Adică ea dorește ca informația prezentată să fie completată la Radio, Tv, cu Serviciile comune, inclusiv să fie grupate pe secții, direcții, servicii.
Dna Deleu ar fi vrut să știe câte femei dețin funcții de răspundere în Companie, și a solicitat ca seful serviciului să dea o cifră pentru bărbați și una pentru femei la Radio, TV și Servicii comune.
De comun acord membrii CO au hotărât sa discute acest subiect în ședința din 29.09.2016.

Subiectul nr. 4 - Diverse.
Preşedintele Consiliului de Observatori al IPNA Compania „Teleradio-Moldova” a menționat că în ședința de la orele 14.00 a Comisiei Electorale Centrale a fost pus în discuție și votat Regulamentul privind reflectarea campaniei electorale în mijloacele de informare în masă. Dna Deleu a amintit că pe 2 septembrie 2016 în Monitorul Oficial a fost publicată Decizia CCA nr. 22/126 din 25 august 2016 prin care a fost aprobată ”Concepția privind reflectarea campaniei electorale la alegerile prezidențiale din 30 octombrie 2016 de către instituțiile audiovizualului din Republica Moldova”. Acest document în pct. 9 dispune expres că fiecare radiodifuzor care va reflecta campania electorală va depune la Consiliul Coordonator al Audiovizualului o Declarație privind politica editorială în termen de 7 zile de la aprobarea de către CEC a Regulamentului privind reflectarea campaniei electorale în mijloacele de informare în masă. Astfel, a rugat colegii să țină subiectul la control.
Dna Bordeianu a menționat că vineri, 09.09.2016 vor avea decizia finală privind textul Declarația IPNA Compania „Teleradio-Moldova” privind politica editorială pentru campania electorală în alegerile prezidențiale din 30 octombrie 2016. Astfel dna Deleu a propus ca următoarea ședință CO să aibă loc pe luni 12 septembrie 2016, ora 15.30.
Ordinea de zi:
1. Declarația IPNA Compania „Teleradio-Moldova” privind politica editorială pentru campania electorală în alegerile prezidențiale din 30 octombrie 2016.
2. Diverse. 
S-a votat: 
„PRO” – 9 voturi  (D. Deleu; N.Spătaru; P.Grozavu; L.Gurez; V. Țapeș; L. Vasilache;  M.Țurcan;  L. Călugăru; S.Nistor)
	
Pe finalul ședinței, a concretizat și a supus votului propunerea de modificare a Ordinii de zi pentru următoarea ședință CO care va avea loc joi 29.09.2016, ora 14:00:
1. Aprobarea modificării planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
2. Raport serviciul resurse umane, în tabel.
3. Raportul serviciului juridic pe 2016, în tabel.
S-a votat: „PRO” – 9 voturi (D.Deleu; N.Spătaru; P.Grozavu; L.Gurez; V.Țapeș; L.Vasilache; L.Călugăru; L. Vasilache; S.Nistor)  

Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.
S-a votat: „PRO” – 9 voturi (D.Deleu; N.Spătaru; P.Grozavu; L.Gurez; V.Țapeș; L.Vasilache; L.Călugăru; L. Vasilache; S.Nistor)  
Durata şedinţei: 15:45-19:00.

Au semnat:

Preşedintele
Consiliului de Observatori                                    		      Doina DELEU

Secretarul 
Consiliului de Observatori                                      	Anastasia MUNTEANU

